Christelike rugbyster moontlik afgedank na sosiale media-boodskap oor sonde en hel - Joy! Digital
Christelike rugbyster moontlik afgedank na sosiale media-boodskap oor sonde en hel
Een van die beste rugbyspelers in die wêreld se rugbykontrak gaan beëindig word nadat hy ’n foto op sosiale media geplaas het met ’n waarskuwing aan dié wat sondig.
Israel Folau, wat oor die afgelope ses jaar vir Australië gespeel ​​het, getuig dikwels oor sy Christelike geloof en plaas Bybelverse en -boodskappe op Twitter en Instagram.
Verlede jaar het hy homself baie kritiek op die hals gehaal omdat hy vir ’n aanhanger gesê het God se plan vir gay mense is die hel, tensy hulle berou het oor hulle sonde.
Sy werkgewer, Rugby Australië, het gesê dat sy kommentaar “nie die mening van die organisasie weerspieël het nie, maar bygevoeg:” In sy eie woorde het Israel gesê dat hy mense nie doelbewus wou ontstel of die spel skade wou berokken nie. Ons aanvaar Israel se standpunt.”
Sy nuutste boodskap (hier onder) lys ’n aantal verskillende sondes (homoseksualiteit) en het gesê “die hel wag”.
Klik op die foto om dit te vergroot
Rugby Australië en sy klub, NSW Waratahs, het ’n verklaring vrygestel wat sy kommentaar kritiseer.
Hulle sê dat hulle plan is om hom af te dank. Hulle het gesê: “Hoewel Israel geregtig is op sy godsdiensoortuigings, is die manier waarop hy hierdie oortuigings uitgespreek het, nie in pas met die waardes van die sport nie.
“Ons wil dit duidelik maak dat hy nie namens die spel [rugby] praat met sy onlangse sosiale media-boodskappe nie.
Folau het voorheen sy kommentaar op die Players Voice-webwerf verdedig.
In ’n lang artikel waarin hy oor die basiese beginsels van Christenskap praat, het hy gesê: “Ek kan nie oordeel oor mense se lewens nie. Net God kan dit doen. Ek het al baie keer in my lewe gesondig. Ek neem verantwoordelikheid vir die sonde en vra daagliks om vergifnis en het berou oor my sonde. ”
Met verwysing oor sy siening m.b.t. homoseksualiteit en sonde het gesê hy kan nie kompromie aangaan oor sy geloof in Jesus Christus, wat die hoeksteen van alles in sy lewe is nie.